ai4bharat/Pralekha huggingface dataset:
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 203.21 கோடியைக் கடந்தது
இந்தியாவில் இன்று காலை 7 மணி நிலவரப்படி 203.21 கோடிக்கும் அதிகமான  கொவிட்-19 தடுப்பூசி டோஸ்கள் செலுத்தப்பட்டுள்ளன. 2,68,70,726 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.87 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது.
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.33 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.47 சதவீதமாக உள்ளது. கடந்த 24 மணி நேரத்தில் 19,216 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,32,86,787.
இந்தியாவில் கடந்த 24 மணி நேரத்தில் 20,557 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,96,783 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.40 கோடி . வாராந்திரத் தொற்று 4.71 சதவீதமாக உள்ளது. தினசரித் தொற்று விகிதம் 5.18 சதவீதமாக பதிவாகியுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://www.pib.gov.in/PressReleasePage.aspx?PRID=1845700
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 92.57 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநில அரசுகள் மற்றும் யூனியன் பிரதேசங்களுக்கு இதுவரை, 92.57  கோடிக்கு மேற்பட்ட தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.93 கோடிக்கும்  மேற்பட்ட தடுப்பூசி டோஸ்கள் இன்னமும் இருப்பில் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1761280
அறிவியல் மற்றும் தொழில்நுட்பத்துறை
உயிரியல் மாதிரிகளின் எலக்ட்ரான் டோமோகிராபி குறித்த தேசிய பயிலரங்கம்
புது தில்லியில் உள்ள அகில இந்திய மருத்துவ அறிவியல் கழகம், ஜந்து நாள் தேசிய பயிலரங்கு மற்றும் பயிற்சிக்கு ஏற்பாடு செய்யப்பட்டுள்ளது. DST STUTI எனப்படும் அறிவியல் சார்ந்த ஒருங்கிணைந்த பயிற்சி திட்டம் மற்றும் தொழில்நுட்ப உள்கட்டமைப்பு, DST SAFI மற்றும் DBT SAHAJ திட்டங்களின் கீழ், திறன் உருவாக்கத்திற்கு இந்த பயிற்சி திட்டம் ஏற்பாடு செய்யப்பட்டுள்ளது.
எய்ம்ஸ் மருத்துவமனையின் இயக்குனர் பேராசிரியர் ரந்தீப் குளேரியா நேற்று தொடங்கி வைத்த இந்த பயிலரங்களில் எலக்ட்ரான் டோமோகிராபி குறித்த அடிப்படை தகவல்கள் வழங்கப்பட்டதுடன், அமிழ்வு உறைதல், கிரையோ –
அல்ட்ராமைக்ரோடோமி போன்றவற்றை பயன்படுத்தி மாதிரி தயாரித்தல் குறித்து இந்த பயிலரங்கில் விவாதிக்கப்படுகிறது.
மேலும் விவரங்களுக்கு இந்த ஆங்கில செய்தி குறிப்பை காணலாம். https://pib.gov.in/PressReleasePage.aspx?PRID=1824067
சிறப்பு சேவைகள் மற்றும் கட்டுரைகள்
2.06 கிலோ தங்கத்தை பறிமுதல் செய்தது சென்னை விமான நிலைய சுங்கத்துறை
உளவுத் தகவல் அடிப்படையில், எதிகாட் ஏர்வேஸ் விமானம் மூலம் துபாயில் இருந்து இன்று அதிகாலை சென்னை வந்த விமான பயணியிடம் சுங்க அதிகாரிகள் சோதனை செய்தனர்.
அவரது உடமைகளை பரிசோதித்ததில், 4 தங்க வயர்கள், பைகளின் உலோக சட்டத்துக்குள் மறைத்து வைக்கப்பட்டிருந்தது கண்டுபிடிக்கப்பட்டது. மொத்தம் 2.06 கிலோ தங்கம், சுங்கச்சட்டத்தின் கீழ் பறிமுதல் செய்யப்பட்டது. இவற்றின் மதிப்பு ரூ.90.17 லட்சம். இந்த கடத்தல் தொடர்பாக மேலும் விசாரணை நடப்பதாக சென்னை சர்வதேச விமான நிலைய சுங்கத்துறை முதன்மை ஆணையர் தெரிவித்துள்ளார்
உள்துறை அமைச்சகம்
கொவிட்-19ஐ எதிர்த்துப் போரிடுவதற்கான பொதுமுடக்கக் கட்டுப்பாடுகளின் கீழ் அத்தியாவசியமற்ற பொருள்களை மின்னணு வணிகத்தின் மூலம் விநியோகிப்பதை அரசு தடை செய்கிறது
கொவிட்-19ஐ எதிர்த்துப் போரிடுவதற்கான தேசிய பொதுமுடக்கத்தின் தொடர்பாக, அனைத்து அமைச்சகங்கள்/துறைகளுக்கான ஒருங்கிணைந்த திருத்தப்பட்ட விதிமுறைகளின் கீழ், சில நடவடிக்கைகளுக்கு விலக்கு அளித்து உள்துறை அமைச்சகம் உத்தரவு ஒன்றை வெளியிட்டுள்ளது. 
மேற்கண்ட ஒருங்கிணைந்த திருத்தப்பட்ட விதிமுறைகளின் கீழ், அத்தியாவசிய பொருள்களை விநியோகிக்கும் மின்னணு வர்த்தக நிறுவனங்களுக்கு, பொது முடக்கக் கட்டுப்பாடுகளில் இருந்து விலக்கு அளிக்கப்படுகிறது எனத் தெளிவுபடுத்தப்படுகிறது. மேலும், அத்தியாவசியப் பொருள்களை விநியோகம் செய்வதற்காக மின்னணு வர்த்தக நிறுவனங்கள் பயன்படுத்தும் வாகனங்கள் மட்டுமே, அவசியமான அனுமதிகளோடு செல்ல அனுமதிக்கப்படும்.
பொதுமுடக்கக் கட்டுப்பாடுகள் தொடர்பான ஒருங்கிணைந்த திருத்தப்பட்ட விதிமுறைகளின் மேற்கண்ட ஏற்பாட்டின் படி, கொவிட்-19ஐ எதிர்த்துப் போரிடுவதற்கான பொதுமுடக்க கட்டுப்பாடுகளின் கீழ் அத்தியாவசியமற்ற பொருள்களை மின்னணு வணிகத்தின் மூலம் விநியோகிப்பதை அரசு தடை செய்கிறது.
அதிகாரப்பூர்வ ஆவணத்தை பார்க்க இங்கே சொடுக்கவும்
உள்துறை அமைச்சகம்
குடியரசு தினத்தை முன்னிட்டு, தமிழகத்தை சேர்ந்த சிறைத்துறையினர் 2 பேர் உட்பட 51 பேருக்கு திருத்த சேவை பதக்கங்கள்
இந்தாண்டு குடியரசு தினத்தை முன்னிட்டு, தமிழகத்தை சேர்ந்த சிறைத் துறையினர் 2 பேர் உட்பட, 51 பேருக்கு, சிறப்பாக பணியாற்றியது, போற்றத்தக்க வகையில் பணியாற்றியதற்கான திருத்த சேவை விருதுகள் வழங்க குடியரசுத் தலைவர் ஒப்புதல் அளித்துள்ளார்.
தமிழக சிறைத்துறையைச் சேர்ந்த துணை ஜெயிலர் திரு எம்.சக்திவேல், கிரேட் 1 வார்டர் திரு ஆர். ஜோசப் ஆண்டனி ஆகியோர் போற்றத்தக்க வகையில் பணியாற்றியதற்காக திருத்த சேவை விருதுகளை பெற்றுள்ளனர்.
சிறைத்துறையினருக்கான முழு பதக்க பட்டியலை கீழ்கண்ட இணைப்பில் பார்க்கவும். :
https://pib.gov.in/PressReleasePage.aspx?PRID=1692095
தொலைதொடர்பு மற்றும் தகவல் தொழில்நுட்ப அமைச்சகம்
ஆந்திரப்பிரதேசம், சத்தீஸ்கர், ஜார்க்கண்ட், மகாராஷ்ட்ரா & ஒடிசா ஆகிய ஐந்து மாநிலங்களுக்கு உட்பட்ட வளர்ச்சியை விரும்பும் மாவட்டங்களில் இதுவரை செல்போன் சேவை கிடைக்கப் பெறாத கிராமங்களுக்கு அந்த சேவையை வழங்க, உலகளாவிய சேவை நிதிய திட்டத்தை செயல்படுத்த மத்திய அமைச்சரவை ஒப்புதல்
ஐந்து மாநிலங்களில் வளர்ச்சியை விரும்பும் 44 மாவட்டங்களில் சேவை கிடைக்கப் பெறாத 7,287 கிராமங்களுக்கு 4ஜி செல்போன் சேவை ரூ.6,466 கோடி மதிப்பீட்டில் வழங்கப்படவுள்ளது
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், ஆந்திரப்பிரதேசம், சத்தீஸ்கர், ஜார்க்கண்ட், மகாராஷ்ட்ரா & ஒடிசா ஆகிய ஐந்து மாநிலங்களுக்கு உட்பட்ட வளர்ச்சியை விரும்பும் மாவட்டங்களில், இதுவரை செல்போன் சேவை கிடைக்கபெறாத கிராமங்களுக்கு அந்த சேவையை வழங்க ஒப்புதல் அளிக்கப்பட்டுள்ளது.
இந்த திட்டம் ஆந்திரப்பிரதேசம், சத்தீஸ்கர், ஜார்க்கண்ட், மகாராஷ்ட்ரா & ஒடிசா ஆகிய ஐந்து மாநிலங்களுக்கு உட்பட்ட வளர்ச்சியை விரும்பும் மாவட்டங்களில் உள்ள 7,287 கிராமங்களுக்கு 4ஜி செல்போன் சேவை வழங்க, ஐந்தாண்டுகளுக்கான செயல்பாட்டு செலவு உட்பட ரூ.6,466 கோடி ஒதுக்கப்பட்டுள்ளது.
இதுவரை சேவை கிடைக்கப்பெறாத கிராமங்களில் 4ஜி செல்போன் சேவை வழங்குவதற்கான பணிகள், திறந்தவெளி போட்டி மூலம், உலகளாவிய சேவை உதவி நிதியத்தின் விதிமுறைகளுக்கு உட்பட்டு வழங்கப்படவுள்ளது.
ஆந்திரப்பிரதேசம், சத்தீஸ்கர், ஜார்க்கண்ட், மகாராஷ்டிரா & ஒடிசா ஆகிய ஐந்து மாநிலங்களில் உள்ள வளர்ச்சியை விரும்பும் மாவட்டங்களுக்கு உட்பட்ட தொலைதூர மற்றும் சேவை கிடைக்கப்பெறாத சிக்கலான கிராமங்களில் செல்போன் சேவை வழங்குவதற்கான இந்த புதிய திட்டம், தற்சார்புக்கான டிஜிட்டல் இணைப்பு வசதியை மேம்படுத்தவும், கல்வி கற்கவும், தகவல்கள் மற்றும் அறிவாற்றலை வெளிப்படுத்தவும், திறன் மேம்பாடு, பேரிடர் மேலாண்மை, மின்னணு ஆளுகை முயற்சிகள், புதிய தொழில் நிறுவனங்களை தொடங்குவதற்கும், மின்னணு வர்த்தகத்திற்கும் உதவிகரமாக அமைவதுடன், கல்வி நிறுவனங்கள் அறிவாற்றலை பகிர்ந்து கொள்ளவும், வேலை வாய்ப்புகளை அறிந்து கொள்ளவும், டிஜிட்டல் இந்தியா திட்டத்தின் நோக்கத்தை நிறைவேற்றி, உள்நாட்டு உற்பத்தியை ஊக்குவித்து, தற்சார்பு இந்தியாவின் குறிக்கோள்களை நிறைவேற்றவும் உதவிகரமாக இருக்கும்.
•••••••••
(Visitor Counter : 140
பிரதமர் அலுவலகம்
தில்லியின் கரியப்பா மைதானத்தில் தேசிய மாணவர் படை அணிவகுப்பில் பிரதமர் நிகழ்த்திய உரையின் தமிழாக்கம்
எனது அமைச்சரவை நண்பர்கள் திரு ராஜ்நாத் சிங் அவர்களே, திரு அஜய் பட் அவர்களே, முப்படைகளின் தலைமைத் தளபதி லெஃப்டினன்ட் ஜெனரல் அனில் சௌகான் அவர்களே, முப்படைகளின் தளபதிகளே, பாதுகாப்புச் செயலாளர் அவர்களே, தேசிய மாணவர் படையின் தலைமை இயக்குநர் அவர்களே, இங்கு பெருந்திரளாக குழுமியுள்ள சிறப்பு விருந்தினர்களே, இளம் நண்பர்களே!
நாட்டின் 75-வது சுதந்திர தினத்துடன் இணைந்து, தேசிய மாணவர் படையும் தனது 75-வது ஆண்டை தற்போது கொண்டாடி வருகிறது. தேச கட்டமைப்பில் பல ஆண்டுகளாக பங்களித்து வரும் தேசிய மாணவர் படை வீரர்களைப் பாராட்டுகிறேன். தேசிய மாணவர் படை வீரர்களாகவும், நாட்டின் இளைஞர்களாகவும் ‘அமிர்த’ தலைமுறையைச் சார்ந்தவர்களாகவும் நீங்கள் இருக்கிறீர்கள். இந்த தலைமுறை, அடுத்த 25 ஆண்டுகளில் நாட்டை புதிய உச்சத்திற்கு எடுத்துச் செல்வதோடு, வளர்ந்த நாடாகவும், தற்சார்பு இந்தியாவாகவும் மாற்றும்.
நண்பர்களே,
கன்னியாகுமரி முதல் தில்லி வரை தினமும் 50 கிலோ மீட்டர் தூரம் ஓடி 60 நாட்களில் ஒற்றுமைச் சுடரை உங்களில் ஒரு சில வீரர்கள் தற்போது ஒப்படைத்தீர்கள். ‘ஒரே பாரதம், உன்னத பாரதம்' என்ற உணர்வை வலுப்படுத்துவதற்காக ஏராளமானோர் இந்த ஒற்றுமைச் சுடர் ஓட்டத்தில் கலந்து கொண்டீர்கள். உங்களுக்கு எனது பாராட்டுகள்.
எந்த ஒரு நாட்டையும் வழிநடத்திச் செல்வதற்கு இளைஞர்கள் மிகவும் முக்கியம். இன்று ஒட்டுமொத்த உலகமும் இந்தியாவை நோக்குகிறது. இதற்கு முக்கிய காரணம் இந்தியாவின் இளைஞர்கள் தான். ஜி20 அமைப்பிற்கு இந்தியா தலைமையேற்று இருப்பதை நீங்கள் அனைவரும் அறிவீர்கள். நாடு முழுவதிலும் இருந்து ஏராளமான இளைஞர்கள் இது பற்றி எனக்கு கடிதம் எழுதியதைக் கண்டு நான் ஆச்சரியமடைந்தேன். நாட்டின் சாதனைகள் மற்றும் முன்னுரிமைகளில் உங்களைப் போன்ற இளைஞர்கள் ஆர்வம் கொள்வது மிகவும் பெருமை அளிக்கிறது.
நண்பர்களே,
உற்சாகத்துடனும், ஆர்வத்துடனும் இருக்கும் இளைஞர்களுக்கு அரசு எப்போதும் முன்னுரிமை அளிக்கிறது. உங்களது கனவுகளை நிறைவேற்ற உதவும் வகையில் அனைத்து இளம் நண்பர்களுக்கும் ஒரு தளத்தை உருவாக்க இந்தியா முயற்சித்து வருகிறது. இளைஞர்களுக்காக ஏராளமான புதிய துறைகள் தற்போது உருவாகி வருகின்றன. பாதுகாப்புத் துறையில் மேற்கொள்ளப்பட்டு வரும் சீர்திருத்தங்களின் காரணமாகவும் நாட்டின் இளைஞர்கள் பயனடைந்து வருகிறார்கள். ஒரு காலத்தில் துப்பாக்கிகள் மற்றும் குண்டு துளைக்காத கவச உடைகளைக் கூட நாம் வெளிநாடுகளில் இருந்து இறக்குமதி செய்து வந்தோம். இன்று, இது போன்ற நூற்றுக்கணக்கான பொருட்களை இந்தியாவில் நாமே தயாரிக்கிறோம். எல்லைப் பகுதிகளின் உள்கட்டமைப்பிலும் தற்போது வேகமாகப் பணியாற்றி வருகிறோம். இது போன்ற செயல்பாடுகள் அனைத்தும் இளைஞர்களுக்கும் புதிய வாய்ப்புகளை ஏற்படுத்தித் தருகின்றன.
2047-ஆம் ஆண்டில் நாடு 100-வது சுதந்திர ஆண்டைக் கொண்டாடும்போது நீங்கள்தான் வளர்ந்த இந்தியாவின் முக்கிய சக்தியாக விளங்குவீர்கள். எனவே, எந்த தருணத்தையும், வாய்ப்பையும் நாம் இழக்கக்கூடாது. இந்தியாவை புதிய உச்சத்திற்கும், புதிய சாதனைகள் படைக்கும் வகையில் முன்னெடுத்துச் செல்வதற்கும் இதை நாம் மனதில் கொண்டு செயல்பட வேண்டும். உங்கள் அனைவருக்கும் எனது நல்வாழ்த்துகள்.
மிக்க நன்றி!
பொறுப்புத்துறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
வெளியுறவுத்துறை அமைச்சகம்
நமது நாட்டின் புலம்பெயர்ந்தோர் நலம்
இந்திய வம்சாவளியினர் நலனில் தம்மை இணைத்துக்கொண்டு, நமது அரசு ஒரு நிலைமாற்றத்தினை ஏற்படுத்தியுள்ளது. வெளிநாடுகளில் வாழும் வலிமை வாய்ந்த 3 கோடி இந்தியர்கள் நாட்டின் முன்னேற்றத்தில் விலைமதிப்பற்ற பங்கினை ஆற்றிவருகின்றனர். இவர்கள் இந்தியாவின் ஒரு வெற்றிகரமான, வளமான, செல்வாக்கு மிகுந்த சொத்து ஆவார்கள்.
பிரவாசி பாரதிய திவஸ்  கூட்டம், பிரவாசி பாரதிய திவஸ் மாநாடுகள், பிராந்திய பிரவாசி பாரதிய திவஸ்கள், இளைஞர் பிரவாசி பாரதிய திவஸ், இந்தியாவை அறிந்து கொள்ளுங்கள் திட்டம், புலம் பெயர்ந்து வாழும் குழந்தைகளுக்கான கல்வி உதவித்தொகைத் திட்டம், பாரத் கோ ஜானியே வினா-விடைப் போட்டி ஆகியவை வெளிநாடு வாழ் இந்தியர்களின் உறவுகளைப் பேணவும், இந்தியாவுடன் நெருக்கத்தை உருவாக்கவும் உதவும் அரசின் ஒருசில முக்கியத் திட்டங்களாகும். முதலீடு செய்தல், அறப்பணி ஆற்றுதல், அறிவையும் நிபுணத்துவத்தையும் பரிமாறிக் கொள்ளல் உள்ளிட்டவை மூலம் வெளிநாட்டு இந்தியர்களின் முழுத்திறமையையும் வெளிக்கொணர்வதை நோக்கி அரசின் முயற்சிகள் அணிதிரட்டப்படுகின்றன,
தொடர்ந்து நடைபெற்றுக் கொண்டிருக்கும் பொருளாதாரச் சீர்திருத்தம், முதன்மைத் திட்டங்களான ஸ்வச் பாரத் செயல்திட்டம், தூய கங்கைக்கான தேசியச் செயல்திட்டம், மேக் இன் இந்தியா, டிஜிட்டல் இந்தியா, ஸ்கில் இந்தியா, ஸ்டாண்ட் அப் இந்தியா ஆகியவை நமது இளைஞர்களுக்கு உகந்த சூழலை உருவாக்கித் தருகின்றன. இந்தியாவை வலிமையான, சுயசார்புடைய நாடாக உருவாக்குவதில் வெளிநாடு வாழ் இந்தியர்களை ஈடுபடச் செய்வதன் மூலம் நமது அறிவை வெளிநாட்டுக்குத் தருவதற்குப் பதிலாக, அங்கிருந்து பெற்றுக் கொள்ளும் வகையில் மாற்றவும் அரசு முயற்சித்து வருகிறது.
இந்தியாவைப் பூர்வீகமாகக் கொண்டவர்கள் கூட  , இந்தியாவின் வெளிநாடு வாழ் குடிமகன்  அட்டைத் திட்டத்தைப் பயன்படுத்திக் கொள்ளலாம். இந்தத் திட்டத்தின்படி, ஓசிஐ அட்டையை வைத்திருப்பவர்கள் குடியுரிமைச் சட்டம்,1955 இன் 7ஏ பிரிவின் கீழ், இந்தியாவுக்கு வருவதற்கான பன்னோக்கு வாழ்நாள் நுழைவு விசாவைப் பெறலாம். அவர்கள் எவ்வளவு காலத்திற்கு இந்தியாவில் தங்கியிருப்பார்கள் என்ற பொருட்டின்றி ,எஃப்ஆர்ஆர்ஓ – வில் பதிவு செய்வதிலிருந்து விலக்கும் பெறலாம்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய நெடுஞ்சாலை திட்டம் 75-இன்கீழ், மத்தியப் பிரதேசத்தின் ரேவா சித்தி பிரிவில் உள்ள இரட்டை சுரங்கப்பாதை உட்பட சுர்ஹாட் புறவழிச்சாலை பணிகள் ஏறக்குறைய நிறைவடைந்து விட்டதாக நிதின் கட்கரி தெரிவித்தார்
தேசிய நெடுஞ்சாலை திட்டம் 75-இன்கீழ், மத்தியப் பிரதேசத்தின் ரேவா சித்தி பிரிவில் உள்ள இரட்டை சுரங்கப்பாதை உட்பட சுர்ஹாட் புறவழிச்சாலை பணிகள் ஏறக்குறைய முடிவடைந்து விட்டதாக மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் நிதின் கட்கரி தொடர் ட்விட்களில் தெரிவித்துள்ளார்.
நிலையான வளர்ச்சியுடன் இயற்கை, விலங்கு, மனிதன் ஆகியவற்றின் ஒன்றிணைந்த சகவாழ்வை உறுதி செய்யும் நோக்கில் முன்னேறி வருவதாகவும், மேலும் புறவழிச்சாலையில் இரட்டை சுரங்கப்பாதை உள்ளதால் வனவிலங்களின் நடமாட்டத்துக்கு எவ்வித இடையூறும் ஏற்படாது என்றும் மத்திய அமைச்சர் நிதின் கட்கரி கூறினார்.
போக்குவரத்தை மாற்றியதன் விளைவாக வெள்ளைப் புலி வாழ்ந்த இயற்கை வாழ்விடம் மீட்கப்பட்டுள்ளதாக நிதின் கட்கரி குறிப்பிட்டார். தேவையான அளவில் சுரங்கப்பாதைகள் அமைப்பதால் சாலை விபத்துகள் குறைந்து, சாலைப் பாதுகாப்பு உறுதி செய்யப்படும் என்று தெரிவித்தார். சுரங்கப்பாதை அமைக்கப்படுவதால் மொகானியா கட் பகுதியில் போக்குவரத்து நெரிசல் குறைவதுடன், விரைவான போக்குவரத்துக்கு வழிவகுக்கும் என்றும் கூறினார்.
இரட்டை சுரங்கப்பாதை மூலம் ரேவா - சித்தி இடையேயான பயண தூரம் 7 கிலோ மீட்டர் அளவுக்கும், பயண நேரம் 45 நிமிடங்கள் குறைந்துள்ளதாகவும் அமைச்சர் தெரிவித்தார்.
புதிய இந்தியாவை நிலைத்தன்மையுடன் மாற்றுவது என்பது பிரதமர் திரு.நரேந்திர மோடியின் தலைமையிலான நல்லாட்சியின் தனிச்சிறப்பு என்று மத்திய அமைச்சர் நிதின் கட்கரி குறிப்பிட்டார்.
சிறப்பு சேவைகள் மற்றும் கட்டுரைகள்
அஞ்சல் நிலையங்களில் தங்கப்பத்திரம் விற்பனை
இந்திய ரிசர்வ் வங்கி மூலமாக வெளியிடப்படும் மத்திய அரசின் தங்கப் பத்திரங்கள் விற்பனை அஞ்சல் நிலையங்களில் பிப்ரவரி 28-ந் தேதி முதல் மார்ச் 4-ந் தேதி வரை 5 நாட்களுக்கு நடைபெறுகிறது.
சென்னை மத்திய கோட்டத்தில் உள்ள தியாகராயநகர் தலைமை அஞ்சல் நிலையம், மயிலாப்பூர் தலைமை அஞ்சல் நிலையம் மற்றும் 22 துணை அஞ்சல் நிலையங்களில் தங்கப்பத்திர விற்பனை நடைபெறுகிறது. இது பத்திர வடிவில் இருப்பதால் பாதுகாப்பாக இருப்பதுடன், தங்கத்தில் முதலீடு செய்ய விரும்புவோர்களுக்கு மிகச்சிறந்த வாய்ப்பாக அமையும்.
ஒரு கிராம் தங்கத்தின் விலை ரூ.5109 ஆகும். ஒருவர் ஒரு நிதியாண்டில் அதிகபட்சமாக 4 கிலோ வரை தங்கம் வாங்கலாம். மேலும் முதலீட்டுத் தொகைக்கு 2.5 சதவீத வட்டி 6 மாதத்திற்கு ஒருமுறை முதலீட்டாளரின் வங்கிக் கணக்கில் செலுத்தப்படும். 5 ஆண்டுகள் முடிந்தவுடன் முதலீட்டை திரும்ப பெற்றுக் கொள்ளலாம். 8 ஆண்டுகள் கழித்து முதிர்வடையும் நாளில் அன்றுள்ள தங்கத்தின் விலைக்கு நிகரான பணம் கிடைக்கும்.
இதற்கு விண்ணப்பிக்க நிரந்தர கணக்கு அட்டை  அவசியமாகும். ஆதார் அட்டை, வாக்காளர் அடையாள அட்டை, பாஸ்போர்ட் ஆகி்யவற்றில் ஏதாவது ஒன்றின் நகல், வங்கிக் கணக்கு புத்தகத்தின் முதல் பக்க நகல் ஆகியவற்றுடன் விண்ணப்பத்தை பூர்த்தி செய்து அஞ்சல் நிலையத்தில் கொடுத்து தங்கப்பத்திரம் பெற்றுக் கொள்ளலாம் என சென்னை மத்திய கோட்ட முதுநிலை அஞ்சல் கோட்ட கண்காணிப்பாளர் மேஜர் திவ்யா வெளியிட்டுள்ள செய்திக் குறிப்பில் குறிப்பிட்டுள்ளார்.
பிரதமர் அலுவலகம்
குடி பட்வா நாளில் மக்களுக்குப் பிரதமர் வாழ்த்து தெரிவித்துள்ளார்
குடி பட்வா நாளில் மக்களுக்குப் பிரதமர் திரு நரேந்திர மோடி வாழ்த்து தெரிவித்துள்ளார்.
டுவிட்டரில் பிரதமர் கூறியிருப்பதாவது-
“குடி பட்வா நாளில் மனமார்ந்த நல்வாழ்த்துக்கள்.
மகிழ்ச்சியும், நல்ல ஆரோக்கியமும் தருகின்ற ஆண்டுக்காக நான் பிரார்த்திக்கிறேன்.
வரும் ஆண்டில் உங்களின் எண்ணங்கள் அனைத்தும் நிறைவேறட்டும்.
கலாசாரத்துறை அமைச்சகம்
அறிவியல் கலாச்சாரத்தை ஊக்குவிக்க புதிய அறிவியல் மையங்கள் திட்டம்: மக்களவையில் தகவல்
மத்திய கலாச்சார, சுற்றுலாத்துறை அமைச்சர் திரு ஜி.கிஷன் ரெட்டி மக்களவையில், தாக்கல் செய்தபதிலில் கூறியதாவது:
அறிவியல் கலாச்சார ஊக்குவிப்பு திட்டத்தின் கீழ், மத்திய கலாச்சார அமைச்சகத்தின் கீழ் செயல்படும் அறிவியல் அருங்காட்சியங்களுக்கான தேசிய கவுன்சில், நாடு முழுவதும் அறிவியல் நகரங்களையும் / மையங்களையும் உருவாக்கியுள்ளது.
மாநில அரசுகளின் வேண்டுகோள் மற்றும் சில உறுதிப்பாடுகளின் அடிப்படையில் இத்திட்டங்கள் மேற்கொள்ளப்படுகின்றன.
நாட்டின் பல மாநிலங்கள் / யூனியன் பிரதேசங்களில் நடைபெறும் புதிய திட்டங்கள் கீழ்கண்ட இணைப்பில் கொடுக்கப்பட்டுள்ளன. கேரளாவின் கோட்டயத்தில் மண்டல அறிவியல் மையத்தை அறிவியல் அருங்காட்சியங்களுக்கான தேசிய கவுன்சில் அமைத்து வருகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1783521
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
முசோரியில் உள்ள லால் பகதூர் சாஸ்திரி தேசிய நிர்வாக அகாடெமியின் 61வது நிறுவன தினக் கொண்டாட்டத்தில் மத்திய அமைச்சர் திரு ஜிதேந்திர சிங் உரையாற்றினார்
மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங், முசோரியில் உள்ள லால் பகதூர் சாஸ்திரி தேசிய நிர்வாக அகாடெமியின் 61வது நிறுவன தினக் கொண்டாட்டத்தில் உரையாற்றினார்.
முதல் முறையாக, அரசின் 20 வெவ்வேறு துறைகளை உள்ளடக்கி "ஒருங்கிணைந்த" அடித்தள படிப்பை இந்த அகாடெமி நடத்தியது. நிகழ்ச்சியில் பேசிய அமைச்சர், வருங்காலத்தில் இன்னும் அதிக துறைகள் ஒருங்கிணைக்கப்படும் என்றார்.
அனைத்து துறைகளிலும் உள்ள அலுவலர்கள் ஒரே லட்சியத்துடன் உழைக்க வேண்டும் என்னும் பிரதமர் திரு நரேந்திர மோடியின் எண்ணத்தை ஒட்டி இது செய்யப்படுவதாக டாக்டர் ஜிதேந்திர சிங் கூறினார்.
லால் பகதூர் சாஸ்திரி தேசிய நிர்வாக அகாடெமி என்பது நமது நாட்டில் மட்டுமில்லாமல், உலகின் முன்னணி பயிற்சி நிறுவனங்களில் ஒன்று என்று அமைச்சர் கூறினார். கடந்த ஆறு தசாப்தங்களாக இந்த நிறுவனம் ஆற்றிவரும் சேவைகளை அவர் பாராட்டினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1653048
(Visitor Counter : 76
குடியரசுத் துணைத் தலைவர் செயலகம்
திருமதி. சுஷ்மா ஸ்வராஜின் இறுதிச் சடங்குகளில் குடியரசுத் துணைத் தலைவர் கலந்துகொண்டார்
புதுதில்லியில் இன்று  அரசு மரியாதையுடன் தகனம் செய்யப்பட்ட முன்னாள் வெளியுறவு அமைச்சரும், பிஜேபி மூத்த தலைவருமான திருமதி சுஷ்மா ஸ்வராஜின் இறுதிச்சடங்குகளில் குடியரசுத் துணைத் தலைவர் திரு எம் வெங்கய்யா நாயுடு கலந்து கொண்டார்.
முன்னதாக, திரு நாயுடு, சுஷ்மா ஸ்வராஜின் இல்லத்திற்குச் சென்று அவரது குடும்ப உறுப்பினர்களிடம் தமது இரங்கலைத் தெரிவித்துக் கொண்டார்.
திருமதி. சுஷ்மா ஸ்வராஜின் திடீர் மறைவு குறித்து அதிர்ச்சித் தெரிவித்த குடியரசுத் துணைத் தலைவர், “அவர் சிறந்த நிர்வாகி, சிறப்புமிக்க நாடாளுமன்றவாதி, குறிப்பிடத்தக்க பேச்சாளராக திகழ்ந்தவர்” என்று இரங்கல் செய்தியில் குறிப்பிட்டுள்ளார்.
சுகாதாரம் மற்றும் குடும்ப நலத்துறை அமைச்சகம்
கேரளா, ஹரியானாவில் பறவை காய்ச்சல் பாதித்த மாவட்டங்களுக்கு செல்கின்றன பல்நோக்கு ஒழுங்குமுறை குழுக்கள்
பறவைக் காய்ச்சல் பாதிப்பு ஏற்பட்ட கேரளாவின் ஆலப்புழா, கோட்டயம், ஹரியானாவின் பன்ச் குலா மாவட்டங்களுக்கு, பல்நோக்கு ஒழுங்குமுறை குழுவை மத்திய சுகாதார அமைச்சகம் அனுப்பியுள்ளது.
கேரளாவின் ஆலப்புழா, கோட்டயம் மாவட்டங்களில் இருந்து சேகரிக்கப்பட்ட இறந்த வாத்துக்களின் மாதிரிகளை பரிசோதனை செய்ததில், எச்5என்8 என்ற ஏவியன் இன்ஃப்ளூயன்ஸா  வைரஸ் இருந்தது கண்டறிப்பட்டது. இதேபோல், ஹரியானாவில் இருந்து வந்த பறவைகளின் மாதிரிகளிலும், இந்த வைரஸ் பாதிப்பு உறுதி செய்யப்பட்டது.
இதையடுத்து பறவைக் காய்ச்சல் கட்டுப்படுத்தும் திட்டத்தை அமல்படுத்த தேசிய நோய் கட்டுப்பாட்டு மையம், தேசிய வைராலஜி மையம், சண்டிகர் பிஜிமர், தில்லியில் உள்ள டாக்டர் ஆர்எம்எல் மருத்துவமனை, லேடி ஹார்டிங் மருத்துவக் கல்லூரி நிபுணர்கள் அடங்கிய இரண்டு பல்நோக்கு ஒழுங்குமுறை குழுக்களை, பாதிக்கப்பட்ட மாவட்டங்களுக்கு மத்திய சுகாதார அமைச்சகம் ஜனவரி 4ம் தேதி அனுப்பியது.
மேலும் பறவைக் காய்ச்சல் கட்டுப்பாட்டு பணிகளை மேற்பார்வையிட நோய் கட்டுப்பாட்டு தேசிய மையம் இயக்குநர், உணவு பதப்படுத்துதல் தொழில்துறை அமைச்சகத்தின் இணை செயலாளர் மற்றும் கொவிட் சிறப்பு அதிகாரிகள் அடங்கிய குழுவும் கேரளாவுக்கு இன்று கூடுதலாக அனுப்பி வைக்கப்பட்டது. இவர்கள் மாநில சுகாதாரத் துறைகளுக்கு வழிகாட்டுதல்களை வழங்குவர். மேலும், இந்தக் குழு கேரளாவில் கொவிட் நிலவரம் குறித்து ஆய்வு செய்யும்.
ராஜஸ்தான், மத்தியப் பிரதேசத்தில் காகங்களுக்கும், வெளிநாட்டுப் பறவைகளுக்கும் பறவைக் காய்ச்சல் ஏற்பட்டிருப்பது கண்டறியப்பட்டுள்ளது. அங்கு கண்காணிப்பு நடவடிக்கைகளை தீவிரப்படுத்துவதற்கான எச்சரிக்கைகளை மத்திய கால்நடை பராமரிப்புத்துறை வழங்கியுள்ளது.
இது வரை, மனிதர்கள் யாருக்கும் பறவைக் காய்ச்சல் பாதிப்பு ஏற்படவில்லை. நிலைமையை மத்திய சுகாதாரத்துறை அமைச்சகம் தீவிரமாக கண்காணித்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1686569
------------
(Visitor Counter : 144
உள்நாட்டு விமானப் போக்குவரத்து அமைச்சகம்
கொவிட் மருத்துவ பொருட்கள் விநியோகத்தில் அயராது பணியாற்றுகிறது சூரத் விமான நிலையம்
கொவிட் மருத்துவ பொருட்களை பாதுகாப்பாக அனுப்பி வைப்பதை உறுதி செய்வதில் சூரத் விமான நிலையம் அயராது பணியாற்றுகிறது.
ஏப்ரல் மற்றும் மே மாதத்தில், 397 ஆக்ஸிஜன் செறிவூட்டிகள், 22 ஆக்ஸிஜன் சிலிண்டர்கள், 92 பார்சல் கொவிட் தடுப்பூசிகள் ஆகியவை சூரத் விமான நிலையத்தால் பாதுகாப்பாக கையாளப்பட்டது. சூரத்தில் ஆக்ஸிஜன் நிரப்புவதற்காக, காலி டேங்குகளை இந்திய விமானப்படையின் சி-17 ரக விமானங்கள் 5 முறை கொண்டு வந்தன. இதற்கான வசதிகளையும் விமான நிலையம் செய்தது.
பயணிகளுக்கு துரித கொவிட் பரிசோதனை மேற்கொண்ட முதல் விமான நிலையம் சூரத் என்பது குறிப்பிடத்தக்கது. தடுப்பூசி திருவிழா மூலம் பயணிகள் உட்பட அனைவருக்கும் கொவிட் தடுப்பூசி முகாம் ஏற்பாடு செய்யப்பட்டது.
மத்திய, மாநில அரசுகளின் கொவிட் தடுப்பு விதிமுறைகளை சூரத் விமான நிலையம் கடுமையாக பின்பற்றி பயனிகளுக்கு பாதுகாப்பான, தடையற்ற விமான பயண வசதியை செய்து கொடுத்து வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleseDetail.aspx?PRID=1722472
நிதி அமைச்சகம்
ஜிஎஸ்டி இழப்பீடு தொகை: மாநிலங்களுக்கு 13வது தவணையாக ரூ.6,000 கோடி வழங்கியது மத்திய அரசு
ஜிஎஸ்டி அமல்படுத்தப்பட்டதன் காரணமாக மாநிலங்களுக்கு ஏற்பட்ட வருவாய் குறைப்புக்கு மத்திய அரசு இழப்பீட்டுத் தொகை வழங்கி வருகிறது. தற்போது 13வது வாரத் தவணையாக மாநிலங்களுக்கு ரூ.6,000 கோடி வழங்கப்பட்டது. இதிலிருந்து 23 மாநிலங்களுக்கு ரூ. 5,516.60 கோடியும், தில்லி, ஜம்மு காஷ்மீர், புதுச்சேரி ஆகிய மூன்று யூனியன் பிரதேசங்களுக்கு ரூ. 483.40 கோடியும் வழங்கப்பட்டுள்ளது. மீதமுள்ள ஐந்து மாநிலங்கள், அருணாச்சலப் பிரதேசம், மணிப்பூர், மிசோரம், நாகலாந்து, சிக்கிம் ஆகியவற்றுக்கு ஜிஎஸ்டி அமலாக்கத்தால் வருவாய் பற்றாக்குறை ஏற்படவில்லை.
இதுவரை, ஜிஎஸ்டி அமலாக்கத்தால் ஏற்பட்ட வருவாய் பற்றாக்குறையில், 70 சதவீதம் இழப்பீடாக வழங்கப்பட்டுள்ளது. இத்துடன் சேர்த்து மாநிலங்களுக்கு மொத்தம் ரூ.71,099.56 கோடியும், சட்டப்பேரவையுடன் கூடிய 3 யூனியன் பிரதேசங்களுக்கு ரூ. 6,900.44 கோடியும் வழங்கப்பட்டுள்ளது.
மாநிலங்களுக்கு இந்த வாரம் வழங்கப்பட்ட தொகை, 5.3083 சதவீத வட்டியில் கடனாகப் பெறப்பட்டுள்ளது. இது வரை ரூ.78,000 கோடியை, மத்திய அரசு சிறப்பு ஏற்பாட்டின் மூலம் 4.7491 சதவீத சராசரி வட்டியில் கடனாக பெற்றுள்ளது.
மேலும், தமிழகம், மாநில மொத்த உற்பத்தியில் 0.50 சதவீத அளவுக்கு ரூ.9627 கோடியும், சிறப்பு ஏற்பாட்டின் மூலம் வெளிச்சந்தையில் ரூ.4890.14 கோடியும், புதுச்சேரி சிறப்பு ஏற்பாட்டின் மூலம் வெளிச்சந்தையில் ரூ.525.14 கோடி கூடுதலாக கடன் திரட்டவும் அனுமதி வழங்கப்பட்டுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1692107
(Visitor Counter : 181
இளைஞர் நலன் மற்றும் விளையாட்டு அமைச்சகம்
தூய்மை இந்தியா பிரச்சாரத்தின் கீழ் டில்லி ஹுமாயுன் கல்லறை வளாகத்தில் நடைபெற்ற நிகழ்ச்சியில் மத்திய அமைச்சர் திரு அனுராக் தாகூர் பங்கேற்பு
மத்திய இளைஞர் விவகாரங்கள் மற்றும் விளையாட்டுத்துறை அமைச்சர் திரு அனுராக் தாகூர், டில்லி ஹூமாயுன் கல்லறை வளாகத்தில் நடைபெற்ற தூய்மை இந்தியா பிரச்சார நிகழ்ச்சியில் இன்று காலை பங்கேற்றார். நிகழ்ச்சியில் தன்னார்வலர்களும் கலந்து கொண்டனர்.
இளைஞர் விவகாரங்கள் துறை செயலாளர் திருமதி உஷா ஷர்மா மற்றும் அமைச்சகத்தின் மூத்த அதிகாரிகள், NYKS மற்றும் பல்வேறு அமைப்புகளை சேர்ந்த தன்னார்வலர்களும் இந்த தூய்மை இந்தியா இயக்கத்தில் பங்கேற்றனர்.
நாடு தழுவிய அளவில் மேற்கொள்ளப்படும் ஒரு மாத கால தூய்மை இந்தியா பிரச்சாரத்தின் ஒரு பகுதியாக இது ஏற்பாடு செய்யப்பட்டிருந்தது.
குப்பைகளை அகற்றுதல் குறிப்பாக பிளாஸ்டிக் கழிவுகளை சேகரித்து அகற்றுதல் போன்ற நடவடிக்கைகள் ஆசாதிக்கா அம்ரித் மகோத்சவத்தை குறிக்கும் வகையில் மேற்கொள்ளப்பட்டது.
நிகழ்ச்சியில் பேசிய அமைச்சர் திரு அனுராக் தாகூர், தேச பிதா மகாத்மா காந்தியின் கனவை நனவாக்கும் வகையில் தூய்மை இந்தியா பிரச்சாரம் மேற்கொள்ள பட்டு வருவதாக தெரிவித்தார். இந்த இயக்கத்தின் மூலம், தூய்மை இந்தியாவின் அவசியத்தை வலியுறுத்துவதோடு மட்டுமல்லாமல், சுத்தமான மற்றும் ஆரோக்கியமான சுற்றுசூழல் பற்றிய விழிப்புணர்வும் ஏற்படுத்தப்பட்டு வருவதாக அவர் கூறினார்.
அக்டோபர் 1 முதல் 31ஆம் தேதி வரை நாடு முழுவதும் 75 லட்சம் கிலோ கழிவுகளை குறிப்பாக பிளாஸ்டிக் கழிவுகளை சேகரிக்க இலக்கு நிர்ணயிக்கப்பட்டிருப்பதாகவும் அவர் கூறினார்.
நாட்டு மக்களின் தன்னார்வ தொண்டு ஆதரவுடன் இந்த முயற்சி மேற்கொள்ளப்பட்டிருப்பதாகவும் திரு அனுராக் தாகூர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1763198